മഹിമപതി മശിഹാ
മഹിമാപതി മശിഹാ മേഘ-വാഹനമതിന്മേൽ
ജയപ്രാഭവത്തോടഹോ സ്വർഗ്ഗ-ലോകത്തിന്നെഴുന്നാൻ
                        അനുപല്ലവി
ബഹു ദൂതസൈന്യങ്ങൾ-ജയഗീതം പാടുന്നു- മഹി..
                        ചരണങ്ങൾ
                                 1
മഹസ്സുര നഭസ്ഥലങ്ങൾ മേഘ-വാഹനം കടന്നു;
ബഹുനിര ദൂതഗണങ്ങൾ പുണ്യ-പാദം കുമ്പിടുന്നു;
മഹത്വത്തിൻ രാജന്നു-തുറന്നു സ്വർദ്വാരങ്ങൾ- മഹി..
                                 2
എതിരേറ്റു ദൂതസംഘം മോടി-ഏറും വിൺപതിയെ
അതിഘോഷ സേവചെയ്തു കീർത്തി-ആർത്തു പാടി നിന്നു
പരമണ്ഡലങ്ങളിൽ-പല രാഗം കേൾക്കുന്നു- മഹി..
                                 3
നരലോക രക്ഷകനായ്‌ ദേഹം-നാഥൻ പൂണ്ടിരുന്നു
കുരിശിൽ തന്നെ ബലിയായ് നൽകി-ഘോഷത്തോടുയിർത്തു
മരണത്തെ പാപത്തെ-സാത്താനെയും വെന്നു- മഹി..
                                 4
ഇഹലോകത്തിൽ പരത്തിൽ എങ്ങും-ഏകധാ നിറഞ്ഞും
മഹിമാസനത്തിലങ്ങു വിണ്ണിൽ-വാഴുന്നേശുരാജൻ
ഗ്രഹിപ്പാനത്യത്ഭുതം-ജഡം പൂണ്ട ദൈവത്വം- മഹി..
                                 5
ജയിക്കുന്നു രക്ഷകർത്തൻ പാരിൻ ജാതികളഖിലം
മയക്കങ്ങൾ വിട്ടു തന്നെ വാഴ്ത്തി-വന്ദിച്ചീടുവോളം
വിയത്തിന്നു മേൽ അങ്ങു വിളങ്ങുന്നു നായകൻ- മഹി..